'Parow-pedofiel' weer in hof | Nuus24
Kaapstad – Die streekhof in Parow sal binnekort slotbetoë in ‘n vermeende pedofiel se verhoor aanhoor.Johannes Kleinhans word onder andere van die onsedelike en seksuele aanranding van drie jong meisies aangekla. Kleinhans (73) staan tereg op 95 aanklagte wat ook die besit en vervaardiging van kinderpornografie insluit. Die bejaarde verdagte het aanvanklik skuld erken op die aanklagte, maar sy getuienis tydens sy argumente ter versagting van vonnis het sy skulderkenning weerspreek.Landdros Amanda von Leeve het vroeër gesê die man se getuienis het daartoe gelei dat hy die aanklagte ontken het.Von Leeve het op 28 Augustus die vonnisoplegging gestaak en die beskuldigde se aanvanklike pleit verander. Hy pleit nou onskuldig op die aanklagte teen hom.Volg Nuus24 op Twitter - SAPA
Lees meer oor: kinderpornografie | pedofilie VOLGENDE OP NUUS24X